Ազգային ժողովի փոխնախագահ Էդուարդ Շարմազանովը հայաստանյան քաաքական կյանքի վերջին օրերի ամենակարևոր զարգացումը համարեց ՀՀ նախագահի այցը ֆրանսիա և Ստրասբուրգ. «Հայ-ֆրանսիական հարաբերությունները զարգանում են բոլոր ուղղություններով, իսկ սպասվող Ֆրանկոֆոնիայի միջոցառման ժամանակ Հայաստանը դառնալու է աշխարհի քաղաքական կենտրոնը: Եվ ՀՀ նախագահը, և Մակրոնը հայտարարեցին, որ ավելի են խորացնելու այդ հարաբերությունները»,-այսօր լրագրողների հետ հանդիպման ժամանակ ասաց Շարմազանովը՝ ներկաներին հիշեցնելով Ֆրանսիայի նախագահ Էմանուել Մակրոնի խոստումը՝ մշտապես Հայաստանի կողքին լինելու վերաբերյալ: